"Richard Mdluli moet teregstaan" | Maroela Media
"Richard Mdluli moet teregstaan"
Richard Mdluli. Foto: Werner Beukes / SAPA
Die nasionale direkteur van openbare vervolging (NDOV) is Maandag beveel om kriminele aanklagte teen Richard Mdluli, die geskorste hoof van die polisie en die polisie se misdaadintelligensie-eenheid, weer in te stel.
Die hooggeregshof in Pretoria het 'n besluit van die NDOV om kriminele klagtes teen Mdluli terug te trek, ter syde gestel. Die hof het verder ook 'n besluit om Mdluli weer in sy pos as nasionale kommissaris van polisie en hoof van misdaadintelligensie aan te stel, ter syde gestel.
Regter John Murpy het gesê verskeie aanklagte, asook dissiplinêre optrede, teen Mdluli moet "sonder versuim" weer ingestel word.
Mdluli word onder andere van bedrog en korrupsie aangekla. Hy het ook al 'n aanklag van moord teen hom gehad.
Die regsorganisasie Freedom Under Law het 'n aansoek by die hof ingedien waarin hulle versoek het dat die tersydestelling van aanklagte wat teen hom onttrek is, hersien moes word, nadat hy onlangs op dié aanklagte vrygespreek is. Hulle het ook gevra dat ernstige bewerings van moord, ontvoering, korrupsie, bedrog en magsmisbruik ondersoek moet word.
Video's: Braaidag met fanfare gevier
Britse oumatjie van 107 mag nog bestuur
Dankie tog, daar is darem nog geregtigheid. Ek wonder of Zumpie weet hiervan? Hy sal seker briesend wees as hy weet een van sy bondgenote moet verduidelik hoekom hy drooggemaak het. Aan die anderkant, Mdluli doen regeringbeleid gestant – die enigste voorwaarde is hy moet net skuldig bevind word, dan is hy verseker van 'n baie meer senior posisie in die regering. You ANC-nothing yet!!
Ja-nee! Dit is verskriklik om te dink dat die sogenaamde 'hoë's' van die land aan wie die regeer en bestuur van die land toevertrou is, eintlik daardie 'mense' is teen wie ons ouers ons gewaarsku het. Die vraag van 'waar gaan dit alles eindig' kom al hoe meer en meer voor. En ek staan verstom dat dit maar net voortgaan soos 'n vragmotor sonder remme wat nie gestop kan word nie.
Ek verwelkom die hofbeslissing en wil Adv Glynnis Breytenbach uitsonder vir haar aandeel hierin. Wat my egter bekommer is dat die NVG (gedagtig aan hul onlangse optrede waar hul duidelik hul bevooroordeeldheid gewys het) dalk met opset 'n swak aanklaer sal aanstel met die opdrag om die vervolging op te mors.